# О познании в антихристовой прелести

Аноним Дьякон_Федор

Пустозерская проза. Протопоп Аввакум. Инок Епифаний. Поп Лазарь. Дьякон Федор

М., "Московский рабочий", 1989


## Дьякон Федор


## О ПОЗНАНИИ В АНТИХРИСТОВОЙ ПРЕЛЕСТИ


Вопросил мя еси, возлюбленне, о нынешней новоявленной прелести, наставшей по знаменанному числу лет вчиненных церкви святой чинов, утвержающейся в державе нашего Христианскаго царства, нареченнаго Богом третиим Римом, и понудила есть святыня твоя1 мое недостоинство изрещи тебе от грубаго ми сердца боголюбезной твоей души. И аз грешный, воспящен многими в себе помышлении, в велицем недоумении быв о сем: понеже вопрошение постиже мя выше силы моея. А наипаче удивительнее реку: како бо невещественная душа у вещелюбива человека благоразумию навыкнути хощет, и мудрозрительное око имея у помраченнаго тмою злострастия свет видети желает, и весьма несведящаго ничтоже благоразумие вопрошает! И не могох отложити любовь твою понуждаем есмь желанием твоим, презря свое всякое недостоинство и противление, дерзнух ти мало нечто воспомянути о предлежащей вине. Возлагая все свое недостоинство на пребогатыя щедроты Зиждителя моего, елико Он ми, Создатель мой, отверзет недостойная моя уста молитвами твоими вспомогающими, всячески должен изрещи. Да не зазри, молю, скудоумию моему и немованию, да исправиши благоразеудством своим, да покрыеши: понеже нехотяща мя любовь твоя понудила к сему дерзнутию о настоящей прелести антихристова действа. Многообразна бо есть и всячески пестра, и колеблющая землю, и потрясающая вся основания церковная и потребляющая в души вся многоразличныя боговидения, и нужда нам о сем глаголати и всегда подтверждатися, яко да познавше прелесть истину удоб соблюдем, и неведяще же ю погрешим в истине.

Антихрист бо он испадшая денница2, зовомый диявол, темный и помраченный языческий бог, творец и зиждитель всякия злобы, всякому благу противник. Попущением святаго Бога первое его ангельское сияние, еже име на небесех, дастся ему и первой его гордостный недуг попустится ему восприяти, богом ся наречет и возглаголет прегордая на Вышняго и святых Вышняго оскорбит, и смирит смиренных и вознесет гордыя, и изблюет свою презлейшую мучительную горечь3, яко да тем пречистый Владыка искусит весь мир, да явятся избранный, и нечествующии да покажутся, рекше, да явятся овы в смерть, овы в живот, еже да сподобит нас Господь Бог избыти смерти и получити живот, неизреченных ради своих щедрот, молитвами Пречистыя свося Матере, Преблагословенныя Владычицы нашея Богородицы и Приснодевы Марии и всех святых. Аминь.

Настоящая бо сия вражия прелесть, паче же рещи вкупе и злоба, прелукавнейши обретается римскаго помрачения4, или тмы, понеже глава его тогда еще в смертном заколении бяше, рекше духовным оружием, от правоверных духовных отец отлучением верных, римское неистовство проклято. Ныне же, по исполнении имени его шестьсот шестидесяти шести лет, язва смерти его исцеле, сиречь во едину державу нечестия все три Рима совокупишася, по образу Августа кесаря. Первее по развя-зании своем диявол, изшед из бездны, Рим нечестием порази со всеми западными странами, и пошед до нашего царства на пути Литву отступлением плени. Таже, по исполнении имени его, и наше российское царство нечестием похити, и конечне воцарися всяким нечестием над всею вселенною, яко Август. И паки языческое богоненавидение яко терние процвете, паки по всей земле усадися мучительство не мнее прежняго, якоже до Христова Рождества, наипаче, зельнее,-- о сем чтый да разумеет. И седе окаянный не в капищном храме, но в Божией церкви, на месте святем, не идолом возглагола, но богомерзкими еретичествы и многообразными отступными иконами, некими трупы, мертвыми человеческими телесы, рекше нечестивыми людьми, к раззорению правды мучительством и богопротивством возглагола к своему нечестию покоряющих, и ими на поклонение себе приведе, непокоряющихся же смертию осуди избивати. И на севере угнездися, на возлюбленном своем месте, яже с небеси падшая денница, восходящая заутра. Рече бо треклятый себе во уме и взыде на святое церковное небо, и постави престол своп выше звезд небесных, святых церковных учителей, и седе на высокой горе, благочестием светящейся, в христианском на севере царстве, в российском государстве, и паки на горах высоких, в Божинх церквах, и на облацех небесных, на святой апостольской проповеди, подобием сравняяся Вышнему. Егда еще беяше на небеси, помысли поставити себе престол на севере. Того ради Творец наш Господь Бог, ведая его злоковарство, яко тщится человеческий род весь погубити в смерть, предвозвести во оберегание избранным своим своими пророки хотящая быти на кончину времен, яко от севера лукавство изыдет5; и ко верным глаголет: и соблюдутся от злых, лжа от севера изыдет на вся живущыя на земли, сиречь на вся мыслящая земная, и на небесех никоегоже блага помысла не имущая.

И тако невидимый змий, проклятый диявол, входит во изобретенныя своя сосуды, во двоицу окаянных человек, царя и патриарха, и бывает нечистая троица, юже виде Богослов в трех нечистых духах -- змия, и зверя и лживаго пророка. Ипполит же святый и прочие исповедницы Христовы истолковаша змия в диявола, зверя же в антихриста, сиречь царь лукавый, лживаго же пророка духовнаго чина начальника, рекше патриарха6. И тако бывает троица пребеззаконная, Пресвятой Троице противница, и со изходящими из нея подобными себе треми же духи нечистыми, яко жабами, сиречь какову жабу, рекшс хулу, змий, иже есть отец лжи, испустив на пренебеснаго истиннаго Отца света, такову же гадину злохуления отрыгну от всеядостнаго своего богомерзска-го сердца и зверь, антихрист, рекше сын беззаконный, на преблагословеннаго агнца Божия, Господа нашего Ису-са Христа; подобие же и третий злобесный лжепророк, иже есть дух лстечь, рекше патриарх, изблева от злаго своего сокровища сердечнаго хулу на истинный и святый Дух. И тако в лепоту наречется совершенная троица пребеззаконная, пресвятей, истинней, пресовершенней, живоначальной Троице противница и святей вере раззорительница, еяже мрачнии поклонницы, окаяннии отступницы отторгают истинных поклонников от истинныя святыя живоначальныя Троицы, ово многообразными томлении и мучительствы, овоже многообразными лщении и злохнтрыми ухищрении, еретическими прелестми, иже сплетоша, яко некую сеть, своему нечестию богомерзкую славу, на увязание и пагубу себе и прочим, по реченному: в сети своей увязе грешник, и теми прославляют отца своего, прельстившаго их, диявола, иже по изшествии из бездны глагола им живущим на земли и мыслящим земная, а на нсбеси ничтоже имущим, сотворити образ зверю, сиречь отступление и зверообразное мучительство. И каков образом вепрь польский лют бывает к растерзанию плотскому, таковым же образом сотворити повеле диявол своим другом, окаянным еретиком, зверя, антихриста, сугубо убивательна, душу и тело,-- душу мечем нечестия отлучающа от Бога, тело же мечем разлучающа от сея тленныя жизни. И тако образ зверя всяк помраченный тмою нечестия окаянный еретик носит в себе, зверину злобу изблевает на кроткое христианское стадо, от божественныя же руки и ограды овец приводя-ще к своему богомерскому уставу и нечестию.

Нечестие же его удивительно реку за пестротное его и за лживое злохитрство, яко сплете нечестие с благочестием, клятву же с благословением, мучительство с щедротами, милость с немилосердием, кротость со зверством, безчиние с благочинием, здравое со вредящим, смертное с пребывающим, волка с агньцем, благословенное древо с проклятым, трисоставный с двучастным, церкви с костелом, папежники со священники, западные с восточными, ляхи с иподьяконы, поляки с причетники, мощи святых с еретическими трупами, иконы святыя с богомерзкими образы, и, скращенне реши, каяждо бо святыня нечестивая близ себе имеет и сквернение, по образу пест-раго зверя -- рыся. Разделити же лицемерие от лукавства не мощно, понеже пестрота зверина по существу его сраслену имать в себе крепость и сплетено нечестие с благочестием носит.

Антихрист бо есть диавол, ангел и бес, свет и тма, денница и прелестная звезда, лев и агнец, царь и мучитель, лжепророк и святитель, благ и гонитель, чиститель и сквернитель, пристанище и потопление, безбожным бог, християном же враг, миролюбцем святитель, боголюбцем же мучитель, нечествующим прибежище, благочестивым же пужалище, велик злобою и высок гордостию, страшен мучительством, пестр видением, осязанием же тма, сатана и человек, дух и плоть. И паки: змий и зверь и лжепророк, ихже виде Богослов. И в сих триех вся злоба нечестия состоится, и всякому бо хулению исполнение и всех злых совокупление. И вся си чины, и вся его держава и все его адово царство в сих содержится. И невозможно мне подробно исчести вся пестроты его: безчисленны бо суть и паче песка, понеже собраны со всея вселенныя соблазны и всех еретик скверны. И подобно кругам исходящим с дымом горким, нечестием, из гнезд своих, студенца, застужая вся благодеяния, из бездны нечестия, из глубины греховныя, омерцающия умную светлость, да не зрят солнца праведнаго -- Христа и агры небесныя не смыслят.

И лепо всячески о прелести сей со удивлением реши: о, прелесте! понеже еси пестра, и кто может из руку твоею исторгнутися, иже в мирских вещех мятется и ум свой пригвожден имать? Воистину никтоже. Не аз бо глаголю, но божественный Мелетий о ослепившихся прелестию римлянех и полякох, и глагола верным,-- егда еще не вся исполнися земля нечестием, тогда сия глагола. Нынеже, по исполнении языческаго нечестия, наипаче лепо рещи: О, прелесте! понеже еси пестра: зрим церкви стояща, церковныя же развращения всюду стояща. О, прелесте! понеже еси пестра: церковныя стены созидаются, законы же ея раззоряются и злохульно укоряются. О, прелесте! понеже еси пестра: иконное поклонение почитается, образы же святые яко непотребны отметаются. О, прелесте! понеже еси пестра: причастие, Тело и Кровь Христову, исповедуют, тайнодейства же ея еретичеством оглаголуют. О, прелесте! понеже еси пестра: правоверием нарицается, благоверные же побиваются. О, прелесте! понеже еси пестра: еретики проклинаются, благоверные же яко враги осуждаются. О, прелесте! понеже еси пестра: праздники святые празднуют, начальников же праздников раскольниками называют. О, прелесте! понеже еси пестра: мученикам Христовым память творят, веру же их прелестию нарицают. О, прелесте! понеже еси пестра: Евангелие прочитается, благовестие же тмою нарицается. О, прелесте! понеже еси пестра: идольскаго поклонения гнушаются, развращенные же образы яко святые почитаются. О, прелесте! понеже еси пестра: церкви украшаются, иконы же святыя яко непотребныя из церкви износятся и в темныя хранилища затворяются7. О, прелесте! понеже еси пестра: крест Христов трисоставный именуют, а почитателей его яко еретиков погубляют. О, прелесте! понеже еси пестра: римское нечестие проклинаемо, странное же пропятие Христово на двух древах приемлемо. О, прелесте! Понеже еси пестра: треблаженное древо воспевается, крыж же латинский яко истинный почитается. О, прелесте! Понеже еси пестра: попы поставляются, священники же яко враги сожигаются. О, прелесте! Понеже еси пестра: во святую Троицу глаголют веровати, правоверным же повелевают, глаголюще: проклените свою древнюю ересь, во что вы веровали! О, прелесте! Понеже еси пестра: знамением крестным знаменуются, истинное же таинство, согбение перстов, армянским нарицают. О, прелесте! Понеже еси пестра: Духа Святаго исповедуют быти, действа же Святаго Духа противнаго духа нарицают! О, прелесте! Понеже еси пестра: крещают в Троицу, богословцев же Святыя Троицы яко безбожных огню предают. О, прелесте! Понеже еси пестра: Христову воскресению глаголют праздновати, верующих же Христу и воскресению Его ехидным порождением нарицают, окаянии! О, прелесте! Понеже еси пестра: апостольское хождение исповедают, проповедь же апостольскую содержащих пагубоглаголивыми волками блядословят, злии! О, прелесте! Понеже еси пестра: на восток глаголют обращатися, покланяющихся же Востоку востоком -- истинному Свету-Христу западными нарицают, злострастнии! О, прелесте! Понеже еси пестра: диявол проклинается, змий же яко честный почитается3. О, прелесте! Понеже еси пестра: крест тричастный на месте поставляется: крыж же двочастный в причастии полагается. О, прелесте! Понеже еси пестра: в одежды святительския облачаются, святителям же яко враги являются. О, прелесте! Понеже еси пестра: царскою багряницею облачаются, християном же яко мучители являются. О, прелесте! Понеже еси пестра: християнами нарицаются, християнские же законы держащих арменами нарицают и яко врагов изгоняют. О, прелесте! Понеже еси пестра: врагов гнушаются, скверные же поляки и богомерзские жиды, и с немцами нечестивые ярмяне и прочие безбожные языки яко благодеи приемлются и честию велиею почитаются. О, прелесте! Понеже еси пестра: монастыри устрояются и монахи собираются, иноческое же жительство раззоряется и отвсюду иноки изгоняются. И сокращенно рещи: каяждо бо их злоба и присаду имать в себе некую злобу, да тем удобь привлечет враг нетрезвящиеся человеки и во всеконечную погибель, якоже и Господь рече: аще не трезвятся, и праведнии прелстятся4. И в лепоту сия наречется прелесть и всячески соблазн. И конечне паки рещи: окаянная прелестей прелесть, пестра пестроумным, яко за истину почитают ю безумнии. И кто миролюбный может от руку нечестия исторгнутися, и умом помраченный вещелюбием от уз твоих отрешитися и на горы разума Божия бежати не хотящ? Воистину, никтоже.

Видиши ли, возлюбленне, прелесть вражию? Зриши ли, боголюбче, злобу дияволю, како упестри различие и вооружил на церковь Божию, хотя погасити семя веры в верных? Ведяще бо сие, да никтоже приступит к побежденным осужденникам, окаянным отступникам, прияти некую святыню -- благословение, или освящение, или миропомазание, причастие, или брак, вязание или грехов разрешение, и прочую которуюждо святыню, понеже имать прияти и присажденное им злое нечестие и ересь, якоже и Господь рече: от нечистаго кто очистится?

Бог мира и любве да будет с тобою и да сокрушит ногами твоима всякаго врага и супостата, молитвами Богородицы и всех святых. Аминь.

Имя писавшаго сие: от девятаго числа на пятое, от пятаго на семьдесятое, от семьдесятаго на четвертое и паки на семдесятое, от семдесятаго же на сотое, во славу Божию, певаемую во веки. Аминь *.


## КОММЕНТАРИЙ


Этот трактат распространен в старообрядческих рукописных сборниках. Имя Федора введено в заголовок его, например: "Писание страдальца Феодора диакона о антихристовой прелести...". и читается в конце, в шифрованной подписи. Но иногда подпись бывает другой -- Исак или двойной -- Федор, Андрей (см.: Описание.... с. 206, 214). Трактат известен в двух редакциях. Одна, здесь приводимая, считается авторской, пустозерской, созданной Федором, вторая, несколько более обширная, создана в XVIII в. в старообрядческом центре на Вигу, возможно, главой общины -- Андреем Денисовым.

П. С. Смирнов, не знавший о существовании двух редакций, выразил сомнение в принадлежности трактата перу дьякона Федора (Смирнов, с. LXVII--LXVII). Аргументы Смирнова могут быть отведены, но один, главный, сохраняет свою силу: трактат весьма отличается от всего, что писал Федор об антихристе,-- и по идеям, и по манере изложения.

Имя Федора в заголовке и даже в подписи не может считаться полной гарантией его авторства. Средневековая традиция допускала приписывание произведения писателю, который бил наделен большим авторитетом. Федор считался среди пустозерских отцов специалистом по вопросам, связанным с явлением антихриста. Этой теме посвящены части "Ответа православных", Послание Иоанну, некоторые фрагменты из Послания сыну Максиму и др. Трактат по материалу, по избираемым для толкования апокалиптическим образам связан со всеми этими произведениями, но дает им новый смысл. Если в них Федор считает, что антихрист еще не пришел, хотя последние времена уже наступили, призывает твердо держаться указаний, данных в авторитетных источниках, и помнить, что антихрист явится как человек от колена Данова, то в трактате-поэме "Об антихристовой прелести" антихрист мыслится уже явившимся и отождествляется с дьяволом. Мистическая экзальтация, определяющая дух трактата-поэмы, вообще не характерна для сочинений дьякона Федора. Но особенности самого предмета (антихрист, последнее время) таковы, что мнение о нем может резко меняться у одного автора, а на смену рассудительности может приходить мрачное вдохновение.

Никаких указаний, позволяющих датировать трактат точнее, чем в пределах пустозерского периода, нет. Н. Ю. Бубнов предполагает, что трактат написан Федором еще в Москве. Исследователь отмечает в нем сильное влияние Книги старца Спиридона Потемкина (Бубнов Н. Ю. Спиридон Потемкин и его "книга". ПОДРЛ. Т. XI. Л., 1985. С. 353).

1 Обращение "святыня твоя" принято для епископов. Это обращение вызвало сомнения П. С. Смирнова, заметившего, что в тот период у старообрядцев не было епископов. Однако в Послании Иоанну (1669 г.) Федор называет Аввакума "святителем Христовым"-- наименование, подобающее епископу. Возможно, что вопросившим об антихристе был сам Аввакум (если послание вообще принадлежит Федору). Но тогда послание датируется временем до ссор и "клятв", то есть до 1670 г. и пишется почти одновременно с "Ответом православных" -- совсем другим по духу.

2 Испадшая денница -- понимание антихриста как падшей звезды своеобразно. Оно ведет к образу звезды, раскрывающей бездны, из Апокалипсиса (IX, 1) и вместе с тем провоцирует автора на далее следующее отождествление антихриста с Сатаной -- падшим ангелом, поверженным светом, не характерное для понимания антихриста у отцов церкви. Наиболее близко к такому взгляду стоит Ефрем Сирин в Слове "О втором пришествии Господнем, кончине мира, антихристе".

3 Изблевание горечи -- образ из "Слова" Ефрема Сирина.

4 Здесь начинается толкование на XX главу Апокалипсиса в традициях 30-й главы Книги о вере и Кирилловой книги. Здесь же и ниже много образов гл. XIII Апокалипсиса.

5 Идея, что антихрист придет с Севера, восходящая к пророчествам Иеремии (Кн. пр. Иеремии, I, 14; IV 6; VI, 1) была высказана Петром Дамаскиным (XII в.) -- см.: Перетц В. Н. Историко-литературные исследования. СПб., 1900. С. 10. Ее развивал инок Авраамий, прилагая к Никону (Смирнов, с. 18).

6 Слово Ипполита об антихристе было напечатано в так называемом Иосифовом соборнике, изданном при патр. Иосифе в 1647 г. См.: Невоструев К. Слово св. Ипполита об антихристе. M., I868.

7 Имеются в виду случаи сокрытия церковными властями икон, на которых изображалось двоеперстие.

8 При Никоне введен архиерейский жезл с изображением змеиных голов на рожках, символизирующий посох Моисея. Изображения змеи связалось в сознании старообрядцев не с ветхозаветным символом, а с дьяволом.

9 Ложная отсылка к Священному писанию, где такой текст не встречается. Дьякон Федор особенно любил эту псевдоцитату. См. прим. 11 и 54 при Послании к сыну Максиму. Отдаленно напоминает идеей о прельщении избранных -- Ев. от Марка, XII, 22.